cyanic-selkie/wikianc huggingface dataset:
மோட்டிலின்
மோட்டிலின், சிறுகுடலில் (குறிப்பாக முன்சிறுகுடல், நடுச்சிறுகுடல் பகுதிகளில்) காணப்படும் எண்ணிறந்த குழிகளில் உள்ள நாளமில்லா "எம்" செல்களால் (பேயரின் நிணநீர் முண்டுகளில் உள்ள "எம்" செல்கள் அல்ல) சுரக்கப்படுகிறது. மனிதர்களில் உணவு செரிமானமாகும் நிலையில், 100 நிமிட இடைவெளிகளில், மோட்டிலின் பொதுச் சுற்றோட்டத்தில் வெளியிடப்படுகிறது. இந்த இயக்குநீரானது, உணவுப்பாதையில் உணவு செல்வதற்காகச் சுருங்கி விரியும் பணியைக் கட்டுபடுத்தும் ஒரு முதன்மையானக் காரணியாக விளங்குகிறது. மேலும், மோட்டிலின் கணையச் சுரப்புகளை அகச்சுரப்பாக வெளியிடத் தூண்டுகிறது. அமினோ அமிலத் தொடரின்படி, மோட்டிலின் பிற இயக்குநீர்களிலிருந்து பெருமளவு வேறுபடுகிறது. அசையும் இரையகச் செயற்பாடுகளைத் தூண்டுவதால் "மோட்டிலின்" என்ற பெயரைக் கொண்டுள்ளது. மனிதர்களைத் தவிர மோட்டிலின் ஏற்பிகள் பன்றி, எலி, பசு, பூனை ஆகிய விலங்குகளின் இரையகக் குடல்பாதைகளிலும், முயலின் மைய நரம்பு மண்டலத்திலும் காணப்படுகின்றன.
கோவா விடுதலை இயக்கம்
கோவா விடுதலை இயக்கம் (Goa liberation movement) 1947ஆம் ஆண்டு இந்திய விடுதலையின்போது இந்தியாவின் மேற்கு கடலோரத்தில் போர்த்துகேய பேரரசிற்குட்பட்ட கோவா பகுதியை 1510 முதல் 450  ஆண்டுகள் போர்த்துகேய காலணி அரசு ஆண்டு கொண்டு வந்தது. போர்த்துகேயர்களிடமிருந்து கோவா பகுதியை விடுவித்து, இந்தியர்களின் தன்னாட்சியை நிறுவிட கோவாவிற்கும் உள்ளேயும், வெளியேயும், 1940 முதல் 1961 முடிய விடுதலை இயக்கப் போராட்டங்கள் நடைபெற்றது. விடுதலைப் போராட்டத்தின் விளைவாக 1961-இல் கோவா விடுதலை பெற்று, இந்தியாவின் ஒரு பகுதியாக இணைக்கப்பட்ட்டது.
மேற்கோள்கள்
பகுப்பு:இந்திய விடுதலைப் போராட்டம்
ஜெகன் மோகன் ரெட்டி
எடுங்குரி சன்டிந்தி ஜெகன் மோகன் ரெட்டி (தெலுங்கு: యెడుగూరి సందిటి జగన్మోహన రెడ్డి, பிறப்பு: :திசம்பர் 21, 1972), அல்லது ஜெகன் என்று அவரது ஆதரவாளர்களால் அழைக்கப்படும் இவர் ஒரு இந்திய அரசியல்வாதியும், ஆந்திரப் பிரதேச மாநிலத்தின், தற்போதைய முதல்வரும் ஆவார். இவர் ஒய். எஸ். ஆர். காங்கிரஸ் கட்சியைச் சேர்ந்தவர்.
இளமைக் காலம்
இவர் திசம்பர் 21, 1972 ஆம் ஆண்டு இந்தியாவின், ஆந்திரப் பிரதேசம் மாநிலம், கடப்பா மாவட்டத்தில் உள்ள புலிவந்தலா என்னும் இடத்தில் பிறந்தார். இவரது தந்தை எ. சா. ராஜசேகர் மற்றும் தாயார் எ. ச. விஜயலட்சுமி ஆகியோர் ஆவர். இவரது தந்தை எ. சா. ராஜசேகர் ஆந்திரப் பிரதேச மாநிலத்தின் முன்னாள் முதல்வரும், இவரது தாய் எ. ச. விஜயலட்சுமி புலிவந்தலா சட்டமன்றத் தொகுதியின் முன்னாள் உறுப்பினரும் ஆவர். இவருக்கு எ. ச. சர்மிளா என்னும் தங்கை உள்ளார்.
இவர் தன்னுடைய ஆரம்பக் கல்வியை ஐதராபாத் பொதுப் பள்ளியில் படித்தார். இவர் வணிகவியலில் பட்டம் பெற்றுள்ளார். இவர் தென்னிந்தியத் திருச்சபை (ஆங்கிலிக்கம்) கிறிஸ்தவ சமயத்தைச் சேர்ந்தவர்.
அரசியல் வாழ்க்கை
2004 ஆம் ஆண்டு முதல் இந்திய தேசிய காங்கிரசு கட்சியிலிருந்து தனது அரசியல் வாழ்க்கையைத் தொடங்கிய இவர், தனது தந்தையின் மறைவுக்குப் பின் காங்கிரஸ் கட்சியிலிருந்து விலகி ஒய். எஸ். ஆர். காங்கிரஸ் என்னும் கட்சியை 2011 இல் தொடங்கினார். புதிய கட்சிக்கு ஆதரவு திரட்ட 3000 கி.மீ பாதயாத்திரைகளை மேற்கொண்டார்.
பின்னர் 2011 ஆம் ஆண்டு நடந்த இடைத்தேர்தலில் கடப்பா மக்களவைத் தொகுதியில் 5,45,671 வாக்குகள் வித்தியாசத்தில் வெற்றி பெற்று இந்திய தேசிய காங்கிரசு மற்றும் தெலுங்கு தேச வேட்பாளர்களைத் தோற்கடித்தார்.
2014 தேர்தல்
2014 ஆம் ஆண்டில், ஒய். எஸ். ஆர். காங்கிரஸ் கட்சி முதல் தேர்தலை சந்தித்தது. ஆனால், ஒய். எஸ். ஆர். காங்கிரஸ் கட்சி அத்தேர்தல்களில் தோல்வியடைந்தது, மாநில சட்டமன்றத்தில் மொத்தம் 175 இடங்களில் 67 இடங்களை மட்டுமே வென்றது. அப்போது தெலுங்கு தேச கட்சியின் தலைவர் சந்திரபாபு நாயுடு முதல்வர் ஆனார். அத்தேர்தலில் தோல்வியடைந்தாலும், எதிர்கட்சி தலைவராக செயல்பட்டார்.
2019 தேர்தல்
பின்னர் 2019 ஆம் ஆண்டு நடந்த தேர்தலில் மொத்தம் உள்ள 175 தொகுதிகளில், ஒய். எஸ். ஆர் காங்கிரஸ் கட்சி 151 இடங்களை கைப்பற்றி தனிப்பெரும்பான்மையுடன் வெற்றி பெற்றது. இதனால் ஆந்திரப் பிரதேச முதலமைச்சராக மே 30, 2019 அன்று ஜெகன் மோகன் முதலமைச்சராகப் பதவியேற்றார்.
ஊழல் குற்றச்சாட்டு
இவர் 2012 ஆம் ஆண்டு சொத்து குவிப்பு புகாரில் நடுவண் புலனாய்வுச் செயலகம் சோதனைக்கு உள்ளானார். பின்னர் 16 மாதங்கள் இவர் சிறையில் அடைக்கப்பட்டார்.
ஐசக் மன்சூர்
ஐசக் மன்சூர் (Isaac Monsoor) என்பவர் ஓர் இந்திய முன்னாள் நீச்சல் வீரர் ஆவார். இவர் 1929 ஆம் ஆண்டு மே மாதம் முப்பதாம் தேதியன்று பிறந்தார். ஐக்கிய இராச்சியத்தின் இலண்டன் நகரில் 1948 ஆம் ஆண்டு நடைபெற்ற கோடைக்கால ஒலிம்பிக் போட்டியின் 100 மீட்டர் கட்டற்ற முன்னோக்கு நீச்சல் போட்டியில் இந்தியாவின் சார்பாக இவர் கலந்து கொண்டார். இதே ஆண்டு இங்கு நடைபெற்ற நீர்பந்தாட்டப் போட்டி மற்றும் 1952 இல் பின்லாந்து நாட்டில் நடைபெற்ற நீர்பந்தாட்டப் போட்டி இரண்டிலும் இவர் இந்தியாவின் சார்பாக கலந்து கொண்டார்.
மேற்கோள்கள்
.
பகுப்பு:பிறப்புகள் பகுப்பு:இந்திய நீச்சல் வீரர்கள் பகுப்பு:1929 பிறப்புகள்
ஜாக்கி ராபின்சன்
ஜாக் ரோஸ்வெல்ட் "ஜாக்கி" ராபின்சன் (ஆங்கிலம்: Jack Roosevelt "Jackie" Robinson, பிறப்பு ஜனவரி 31, 1919, கெய்ரோ, ஜோர்ஜியா; இறப்பு அக்டோபர் 24, 1972, ஸ்டாம்ஃபொர்ட், கனெடிகட்) முன்னாள் அமெரிக்க பேஸ்பால் விளையாட்டு வீரர் ஆவார். 1947ல் அமெரிக்காவின் மேஜர் லீக் பேஸ்பால் விளையாட்டுச் சங்கத்தை சேர்ந்து இச்சங்க வரலாற்றில் முதலாம் ஆப்பிரிக்க அமெரிக்க வீரர் ஆனார். இதுக்கு முன் மேஜர் லீக் பேஸ்பால் சங்கம் ஆப்பிரிக்க அமெரிக்கர்களை விளையாடவிடவில்லை. அமெரிக்க சமூக உரிமை இயக்கத்தில் ஒரு முக்கிய நபர் ஆவார்.
கெய்ரோ, ஜோர்ஜியாவில் பிறந்த ஜாக்கி ராபின்சன் குழந்தையாக இருக்கும்பொழுது ரிவர்சைட், கலிபோர்னியாவுக்கு போய் இங்கே வளந்தார். யூ.சி.எல்.ஏ. பல்கலைக்கழகத்தை சேர்ந்து நாலு விளையாட்டுக்கள் -- பேஸ்பால், காற்பந்தாட்டம், கூடைப்பந்தாட்டம், மற்றும் ஓட்டம்—விளையாடினார். 1947ல் லாஸ் ஏஞ்சலஸ் டாட்ஜர்ஸ் பேஸ்பால் அணியை சேர்ந்து மேஜர் லீக் பேஸ்பால் சங்கத்தின் முதலாம் ஆப்பிரிக்க அமெரிக்க ஆட்டக்காரர் ஆனார். மேஜர் லீக் பேஸ்பாலில் 9 வருடங்கள் விளையாடினார். 1962ல் பேஸ்பால் புகழவை இவரை உருப்பினராக படைத்தது.
பேஸ்பாலுக்கு பிரகு இவர் 1967 வரை என்.ஏ.ஏ.சி.பி.யின் சபையில் இருந்தார். முதுமையில் நீரிழிவு நோய் வந்து 1972ல் இறந்தார்.
மேற்கோள்கள்
பகுப்பு:ஆபிரிக்க அமெரிக்க விளையாட்டு வீரர்கள் பகுப்பு:ஆபிரிக்க-அமெரிக்க சமூக உரிமை இயக்கம் பகுப்பு:அடிப்பந்தாட்ட விளையாட்டு வீரர்கள் பகுப்பு:1919 பிறப்புகள் பகுப்பு:1972 இறப்புகள் பகுப்பு:ஐக்கிய அமெரிக்க ஆண்கள் கூடைப்பந்து விளையாட்டு வீரர்கள்
நெல்சன் மண்டேலா பன்னாட்டு நாள்
நெல்சன் மண்டேலா பன்னாட்டு நாள் (Nelson Mandela International Day) என்பது தென்னாபிரிக்கத் தலைவர் நெல்சன் மண்டேலாவின் பிறந்த நாளான ஜூலை 18 ஆம் நாளைக் குறிக்க ஐக்கிய நாடுகள் அறிவித்த சிறப்பு நாளாகும்.
இதற்காக 2009 ஆம் ஆண்டு நவம்பர் 10 ஆம் நாள் 192 நாடுகள் உறுப்புரிமையுள்ள ஐ.நா. பொதுச் சபையில் தீர்மானம் கொண்டு வரப்பட்டது. அந்தத் தீர்மானத்தில் இனங்களுக்கு இடையே நல்லுறவு ஏற்படவும், மனித உரிமைகளை மேம்படுத்தவும் ஆண்-பெண் சமம் என்ற நிலை ஏற்படவும் மண்டேலா பாடுபட்டார் என்றும், அவர் உழைப்பை நினைவு கூரும் வகையில் அவர் பிறந்த நாளை ஆண்டுதோறும் மண்டேலா சர்வதேச நாளாக கடைப்பிடிப்பது என்றும் குறிப்பிடப்பட்டு உள்ளது.
இந்தத் தீர்மானத்துக்கு பெரும்பான்மையான உறுப்பினர்கள் ஆதரவு தெரிவிக்க அது நிறைவேற்றப்பட்டது.
இதன் படி 2010ம் ஆண்டு ஜூலை மாதம் 18ம் நாள் முதன்முறையாக மண்டேலா பன்னாட்டு நாளாகக் கடைப்பிடிக்கப்படுகிறது. அப்போது அவருக்கு வயது 92வது பிறந்த நாளாகும்.
வெளி இணைப்புகள்
பகுப்பு:சூலை சிறப்பு நாட்கள் பகுப்பு:ஐக்கிய நாடுகளின் சிறப்பு நாட்கள் பகுப்பு:பிறந்த நாட்கள்
கிளிநொச்சி மாவட்டம்
கிளிநொச்சி மாவட்டம்  இலங்கையின் வட மாகாணத்தின் 5 மாவட்டங்களில் ஒன்றாகும். இதன் தலைநகரம் கிளிநொச்சி நகரமாகும். இது தேர்தல் நோக்கங்களுக்காக யாழ்ப்பாணத் தேர்தல் மாவட்டத்தில் உள்ளடக்கப்பட்டுள்ளது. இலங்கை நாடாளுமன்றத்தில் 1 ஆசனத்தைக் கொண்டுள்ளது. நிர்வாகத்துக்காக 03 வட்டச்செயளாலர் பிரிவுகளாக பிரிக்கப்பட்டுள்ளது. 2007 ஆம் ஆண்டுக் கணக்கின் படி சுமார் இரண்டு இலட்சம் மக்கள் இம்மாவட்டத்தில் இருந்தனர்.
நிருவாகக் கட்டமைப்பு
கிளிநொச்சி மாவட்டமானது நிருவாக வேலைகளுக்காக 4 பிரதேச செயலாளர் பிரிவுகளாகப் பிரிக்கப்பட்டுள்ளது 95 கிராம அலுவலர் பிரிவுகளாகப் பிரிக்கப்படுள்ளது. கிளிநொச்சி மாவட்டத்தில் உள்ள மக்கள் அனைவரும் 2009 ஆண்டு பெப்ரவரியில் முழுமையாக மாவட்டத்தை விட்டு இடம்பெயர்ந்திருந்தனர். பின்னர் 2009 ஒக்டோபர் மாதம் தொடக்கம் மீண்டும் படிப்படியாக மீள் குடியேற்றம் செய்யப்பட்டுள்ளனர்.
உசாத்துணைகள்
<References/>
பகுப்பு:கிளிநொச்சி பகுப்பு:இலங்கையின் மாவட்டங்கள்
போல் எல்யூவார்
போல் எல்யூவார் (Paul Eluard) என்ற புனைபெயரில் எழுதிய யூஜீன் க்ரிண்டெல் (Eugene Grindel, டிசம்பர் 14, 1895 - நவம்பர் 18, 1952). ஒரு பிரெஞ்சுக் கவிஞர். பாரீஸுக்கு மிக அண்மையிலிருக்கும் ஸா-டெனி (Saint-Denis) என்ற ஊரில் பிறந்தவர். Surrealist கோட்பாட்டில் ஆர்வமுள்ளவர். பிறகு, பிரெஞ்சு கம்யூனிசக் கட்சியில் சேர்ந்தார். இவரது அரசியல் சார்ந்த எழுத்துகளில் ஸ்டாலினைப் புகழ்ந்து எழுதியிருக்கிறார்.
வெளி இணைப்பு
பகுப்பு:பிரெஞ்சு எழுத்தாளர்கள் பகுப்பு:1895 பிறப்புகள் பகுப்பு:1952 இறப்புகள்
எஸ். இராமச்சந்திரன் (ஓவியர்)
'''எஸ். இராமச்சந்திரன்''' (அக்டோபர் 12, 1942 - அக்டோபர் 3, 2009) இலங்கையின் மலையகத்தைச் சேர்ந்த ஓவியர், சிற்பி, எழுத்தாளர், ஊடகவியலாளர் ஆவார். சந்ரா என்ற பெயரில் ஓவியங்கள் வரைந்தவர்.
வாழ்க்கைச் சுருக்கம்
இராமச்சந்திரன் நுவரெலியா லபுக்கலைத் தோட்டத்தில் பிறந்தவர். ஆரம்பத்தில் சிறுகதைகள், மற்றும் கட்டுரைகள் எழுதி வந்த இவர் 1960களில் வீரகேசரியில் இணைந்து சந்ரா என்ற பெயரில் ஓவியரானார். பல புதின நூல்களுக்கு அட்டைப்படங்கள் உட்பட ஓவியங்கள் வரைந்துள்ளார். பாரதி, சித்ரா, பிரியா போன்ற சித்திரக் கதை இதழ்கள் இவரது இவரது ஓவியங்களைத் தாங்கி வெளிவந்தன.
நாட்டின் நிலவியப் போர்ச்சூழல் காரணமாக மீண்டும் தனது தோட்டத்திற்குச் சென்று வாழலானார். அங்குள்ள பெருந்தோட்டங்களில் உள்ள கோவில்களில் சிற்பங்களைச் செதுக்கினார்.
பின்னர் தினக்குரல் பத்திரிகையில் இணைந்து சாணக்கியன் என்ற பெயரில் கேலிச் சித்திரங்கள் வரைந்தார். தினக்குரலின் சிறுவர் பகுதி, மற்றும் மலையகப் பார்வை ஆகிய இணைப்புகளுக்குப் பொறுப்பாக இருந்தார். அக்காலகட்டத்தில் இவர் தொடர்கதையாக எழுதிய "கடவுளின் குழந்தைகள்" என்ற புதினம் இவரது மறைவிற்குப் பின்னர் நூலாக வெளிவந்தது.
உசாத்துணை
பகுப்பு:ஈழத்து ஓவியர்கள் பகுப்பு:1942 பிறப்புகள் பகுப்பு:2009 இறப்புகள் பகுப்பு:இலங்கை மலையக எழுத்தாளர்கள்
தேசிய நூலகம், சிங்கப்பூர்
thumb|right|[[தேசிய நூலகம், '''சிங்கப்பூர்|தேசிய நூலக கட்டிடம் தேசிய நூலக சபை தலைமையகம்.]]
சிங்கப்பூர் தேசிய நூலகம் (மலாய்: Perpustakaan Negara, ஆங்கிலம்: National Library) எனப்படுவது சிங்கப்பூரின் முதன்மை நூலகங்களில் ஒன்று ஆகும். இது 100 விக்ரோரியா வீதியில், 11, 306 சதுர மீட்டர் பரப்பளவில் உள்ள ஒரு புதிய 16 அடுக்குமாடிக் கட்டிடத்தில் அமைந்துள்ளது.
இங்கு சுமார் 200 000 மேற்பட்ட நூல்களும், 727 இதழ்களும், 74 பத்திரிகைகளும் மேலும் பல்வேறு பல்லூடக உள்ளடக்கங்களும் உள்ளன.
சிங்கப்பூர் புத்தக தேசிய நூலகங்கள் நான்கு அதிகாரப்பூர்வ மொழிகளை கொண்டது; தேசிய நூலகங்கள்: ஆங்கிலம், சீன, மலாய் மற்றும் தமிழ். காகித புத்தகங்கள் தவிர, நூலகங்கள் மேலும் கடன்களை குறுந்தகடு கள் மீது, இலக்கமுறைப் பல்திறவாற்றல் வட்டுகள், VCDகள், வீடியோ கேசட்கள், ஒலிப்புத்தகத்திலும், குறுவட்டுகள், புத்தகங்கள் மற்றும் பருவ இதழ்கள், DVD-வீடியோகள் மற்றும் இசை குறுந்தகடுகள் (Esplanade வெளியீட்டில் கடைசி). அதன் தலைமை நிறுவனம், தேசிய நூலகம், சிங்கப்பூர், அதன் புதிய வளாகம் விக்டோரியா தெரு ஜூலை 2005 22 ல் இருந்து அதன் புதிய வளாகத்தை கொண்டுள்ளது..
தமிழ் உள்ளடக்கம்
சிங்கப்பூர் தேசிய நூலகத்தில் சிங்கப்பூர் தமிழ் இலக்கியம் சார் சேகரிப்புகள், இங்கு வெளியிடப்பட்ட அரிய தமிழ் நூல் சேகரிப்புகள், இவை தொடர்பாக வழிகாட்டிகள் ஆகியவை உள்ளன.
வெளி இணைப்புகள்
பகுப்பு:தமிழ்ச் சேகரிப்புகள் கொண்ட நூலகங்கள் பகுப்பு:சிங்கப்பூரில் கட்டங்களும் கட்டமைப்புகளும் பகுப்பு:தேசிய நூலகங்கள்
கோலாலம்பூர் பறவை பூங்கா
ஒவ்வொரு வருடமும் இந்தப் பறவை பூங்காவிற்குச் சராசரியாக 200,000 பார்வையாளர்கள் வருகிறார்கள். இது தேசியப் பள்ளிவாசல் மற்றும் மலேசிய காவல்துறை அருங்காட்சியகத்திற்கு அருகில் புக்கிட் அமான் எனும் இடத்திற்கு அருகில் கோலாலம்பூரின் ஏரிப் பூங்காவிற்கு (Lake Gardens) அருகில் அமைந்து உள்ளது.
இந்த பறவைகள் பூங்காவில் 3000-க்கும் மேற்பட்ட பறவை இனங்கள் உள்ளன. இதில் சுமார் 200-க்கும் அதிகமான பறவையினங்கள் உள்ளன. இந்தப் பறவைப் பூங்காவில் 90% உள்ளூர்ப் பறவைகள் மற்றும் 10% ஆஸ்திரேலியா, சீனா, ஆலந்து, இந்தோனேசியா, நியூ கினி, தான்சானியா மற்றும் தாய்லாந்து போன்ற நாடுகளில் இருந்து கொன்டு வரப்பட்டவை.
வரலாறு
இந்தப் பறவைகள் பூங்கா, 60 ha கோலாலம்பூரின் ஏரிப் பூங்காவின் ஒரு பகுதியாகும். 1888-ஆம் ஆண்டில் நிறுவப்பட்டது. 1991-ஆம் ஆண்டில், 20.9 acre நிலப் பரப்பில் கூடுதலாக பறவை பூங்கா உருவாக்கப்பட்டது. இந்தப் பூங்காவில், ஒரு செயற்கை ஏரி, தேசிய நினைவுச்சின்னம், கோலாலம்பூர் பட்டாம்பூச்சி பூங்கா, மான் பூங்கா, ஆர்க்கிட் பூ மற்றும் செம்பருத்தி தோட்டங்கள் மற்றும் முன்னாள் மலேசிய நாடாளுமன்ற மன்றம் ஆகியவை அடங்கும்.
இது உலகின் மிகப்பெரிய பறவை பூங்காக்களில் ஒன்றாகும். புக்கிட் அமான் மலைப் பகுதியில் இந்த பூங்கா அமைந்து உள்ளது. மலைப்பகுதியில் உள்ள சரிவுகளையும் மடிகளையும் பார்ப்பதற்கு ஏதுவாக மலைப்பாதை அமைக்கப்பட்டு உள்ளது.
செயல்பாடுகள்
பறவை-கண்காணித்தல் இங்கே ஒரு பொதுவான நடவடிக்கையாக உள்ளது. விலங்கினங்கள் நிறைந்த கோலாலம்பூர் பறவைகள் பூங்கா அவற்றின் இயற்கையான வாழ்விடங்கள் பற்றிய ஆய்வுக்கு ஆர்வலர்கள் இடையே புகழைப் பெற்றுள்ளது.
பறவை ஆர்வலர்களில் சிலர், பறவைகளின் வாழ்வியல் முறைகள் பற்றிய ஆய்வுக்காக பறவைகளின் கூடுகளைக் கண்காணிக்கும் ஆய்வாளளராக உள்ளனர்.
நுழைவு
கோலாலம்பூர் பறவை பூங்கா, தினமும் காலை 9 முதல் மாலை 6 மணி வரை திறந்து இருக்கும். நுழைவுக் கட்டணம் செலுத்திய பின்னர், வருகையாளர்களுக்குப் பூங்காவின் அமைப்பை குறிக்கும் காகித வரைபடம் வழங்கப்படும். மணிக்கட்டு அடையாளக் கட்டு அணிந்த பின்னர், பார்வையாளர்கள் பூங்காவிற்குள் நுழைய அனுமதிக்கப் படுகின்றது.
அலிப்பூர்துவார் மாவட்டம்
அலிப்பூர்துவார் மாவட்டம் (আলিপুরদুয়ার জেলা) இந்தியாவின் மேற்கு வங்காளம் மாநிலத்தின் 20 ஆவது மாவட்டமாக உருவாக்கப்பட்டது. . இந்த மாவட்டம் 25 சூன் 2014 இல் உருவாக்கப்பட்டது. . அலிப்பூர்துவார் நகரம் இதன் தலைநகரமாகும், மேலும் இது அலிப்பூர்துவார் நகராட்சி, பலகட்டா நகராட்சி மற்றும் ஆறு சமுதாய வளர்ச்சி தொகுதிகளையும் உள்ளடக்கியது.
கோலாலம்பூர் பறவை பூங்கா
மேலும் காண்க
மலேசியத் தேசியப் பூங்காக்களின் பட்டியல்
அலிப்பூர்துவார் மாவட்டம்
இந்த ஆறு தொகுதிகள் 66 கிராம பஞ்சாயத்துக்களையும் மற்றும் ஒன்பது சென்சஸ் டவுன்களையும் உள்ளடக்கியது.
மேற்கோள்கள்
பகுப்பு:மேற்கு வங்காள மாவட்டங்கள் பகுப்பு:அலிப்பூர்துவார் மாவட்டம்
கோலாலம்பூர் பறவை பூங்கா
வெளி இணைப்புகள்
பகுப்பு:பறவைகள் காப்பகங்கள் பகுப்பு:மலேசியப் பூங்காக்கள்
இராமச்சந்திரன்
இராமச்சந்திரன் அல்லது ராமச்சந்திரன் (Ramachandran) என்ற பெயரில் உள்ள கட்டுரைகள்:
சக்ரதர்பூர்
சக்ரதர்பூர், இந்திய மாநிலமான ஜார்க்கண்டின் மேற்கு சிங்பூம் மாவட்டத்தில் உள்ள நகரம். .
கந்தரோடை
thumbnail|கந்தரோடையில் கண்டுபிடிக்கப்பட்ட தமிழ்க் கல்வெட்டுக்களில் ஒன்று கந்தரோடை யாழ்ப்பாண மாவட்டத்தின் வலிகாமப் பிரிவில், உடுவில் பிரதேச செயலாளர் பிரிவில் உள்ள ஒரு ஊர். இவ்வூரின் வடக்கு எல்லையில் மாசியப்பிட்டி, மல்லாகம் ஆகிய ஊர்களும், கிழக்கு எல்லையில் சுன்னாகம், உடுவில் ஆகிய ஊர்களும், தெற்கில் சங்குவேலியும், மேற்கில் சண்டிலிப்பாயும் உள்ளன. சுன்னாகத்தில் இருந்து மாசியப்பிட்டிக்குச் செல்லும் வீதியில், சுன்னாகத்தில் இருந்து சுமார் ஒரு மைல் தொலைவில் இவ்வூர் அமைந்துள்ளது.
வரலாறு
யாழ்ப்பாண மாவட்டத்தில் உள்ள மிகப் பழைய குடியேற்றப் பகுதிகளில் இது முக்கியமானது. இது இலங்கையிலேயே நகராக்கம் இடம்பெற்ற மிகப் பழைய இடங்களில் ஒன்றாகவும் சொல்லப்படுகின்றது. தற்போது இது சிறிய ஊராக இருப்பினும் பழைய காலத்தில் யாழ்ப்பாணப் பகுதியின் தலைமையிடமாக இருந்ததாகக் கருதப்படுகிறது. அக்காலத்தில் கதிரமலை என அழைக்கப்பட்டதாகச் சொல்லப்படுகிறது. இவ்வூரில் செய்யப்பட்ட அகழ்வாய்வுகள் மூலம் பல பண்டைய கால சின்னங்கள் கண்டுபிடிக்கப்பட்டுள்ளன. கந்தரோடைக் குடியேற்றம் புத்தசமயக் காலத்துக்கும் முற்பட்டது என்பதையும் பெருங்கற்காலப் பண்பாட்டுக்கு உரிய சான்றுகள் இங்கு காணப்படுவதையும் ஆய்வுகள் காட்டுவதுடன், இப்பகுதியில் அகழ்வாய்வுகளில் கிடைத்த பொருள்கள் சில கிமு இரண்டாவது ஆயிரவாண்டைச் சேர்ந்தவை என்பதும் உறுதிப்படுத்தப்பட்டுள்ளது.
வெளி இணைப்புகள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும் பகுப்பு:தமிழர் இடையே பௌத்தம் பகுப்பு:யாழ்ப்பாண மாவட்டம்
கார்போவைதரேட் அசிட்டைலேற்ற வினை
கரிம வேதியியலில் கார்போவைதரேட் அசிட்டைலேற்றம் (carbohydrate acetalisation) என்பது பாதுகாப்புக் குழு ஒன்றை வழங்கக்கூடிய மிகவும் மதிப்பு மிக்க ஓர் கரிம வேதி வினையாகும். உதாரணமாக இங்கு தரப்பட்டுள்ள அசிட்டைலேற்ற வினையில் அரபுச் சக்கரை என்றழைக்கப்படும் டி-ரைபோசு 1 அசிட்டைலேற்றியான அசிட்டோன் அல்லது 2,2-இருமீத்தாக்சிபுரோப்பேன் முன்னிலையில் வெப்பவியக்க ஆற்றல் கட்டுப்பாட்டு வினையின் விளைவாக பெந்தோசு 2 ஐக் கொடுக்கிறது. இரண்டாவதாகக் கூறப்பட்டுள்ள அசிட்டைலேற்றி 2,2 இருமீத்தாக்சிபுரோப்பேன் தானே ஒரு அசிட்டால் என்பதால் உண்மையில் இவ்வினை ஒரு குறுக்கு அசிட்டைலேற்ற வினையாகும்.
2- மீத்தாக்சிபுரோபேன் அசிட்டைலேற்றியாக செயல்படுவதால் இயக்க ஆற்றல் வினையைக் கட்டுப்படுத்துகிறது. டி-ரைபோசு தானே ஒரு எமிஅசிட்டால் என்பதால் பைரனோசு 3 உடன் சமநிலை கொள்கிறது. நீர்த்த கரைசலில் ரைபோசு 75 சதவீதம் பைரனோசும் 25 சதவீதம் பீயூரனோசும் மற்றும் வேறுபட்ட அசிட்டால் 4 உம் உருவாகின்றன.
மேற்கோள்கள்
பகுப்பு:கரிம வேதி வினைகள்
இராஜக்காள்பட்டி ஊராட்சி
இராஜக்காள்பட்டி ஊராட்சி (Rajakkalpatti Gram Panchayat), தமிழ்நாட்டின் தேனி மாவட்டத்தில் உள்ள ஆண்டிபட்டி வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2345 ஆகும். இவர்களில் பெண்கள் 1186 பேரும் ஆண்கள் 1159 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
வெங்கட் சாமிநாதன்
வெங்கட் சாமிநாதன் (Venkat Swaminathan, 1933 - 21 அக்டோபர் 2015) என்ற பெயரில் எழுதிய சாமிநாதன், ஒரு கலை விமர்சகர். இலக்கியம், இசை, ஒவியம், நாடகம், திரைப்படம், நாட்டார் கலை போன்ற பல்வேறு துறைகளிலும் ஆழ்ந்த ரசனையும், விமர்சிக்கும் திறனும் கொண்டவர். நாட்டாரியல் சார்ந்த ஆய்வுகள் தமிழில் உருவாகவும் நவீன நாடகம் உருவாகவும் முன்னோடியாக இருந்தார். இலக்கியத்துக்கு இசை, திரைப்படம், நாடகம் போன்ற பிற கலைகளுடன் இருக்கவேண்டிய உறவை 1950களிலேயே வலியுறுத்தியவர்.
இவர் திரைக்கதை எழுதி, ஜான் ஆபிரகாம் இயக்கத்தில் வெளிவந்த அக்ரஹாரத்தில் கழுதை என்ற திரைப்படம், தமிழ் திரையுலக வரலாற்றின் ஒரு மைல்கல்லாகக் கருதப்படுகிறது. . கனடாவில் உள்ள டொரண்டோ தமிழ் இலக்கியத் தோட்டம் வழங்கும் 2003ஆம் ஆண்டுக்கான இயல் விருது சாமிநாதனுக்கு வழங்கப்பட்டது
வெளி இணைப்புகள்
பகுப்பு:தமிழக எழுத்தாளர்கள் பகுப்பு:தமிழ் விமர்சகர்கள் பகுப்பு:1933 பிறப்புகள் பகுப்பு:2015 இறப்புகள் பகுப்பு:இயல் விருது பெற்றவர்கள் பகுப்பு:தஞ்சாவூர் மாவட்ட நபர்கள்
யாருக்கு யாரோ
யாருக்கு யாரோ ஜோ ஸ்டேன்லி இயக்கத்தில் 2007ல் வெளிவந்த தமிழ் திரைப்படம் ஆகும். இத்திரைப்படத்தில் சாம் ஆன்டர்சன், ஜோதி, வர்ணிகா மற்றும் பலரும் நடித்திருந்தனர். இத்திரைப்படத்துக்கு சென்னையின் சேத்துப்பட்டு, கிழக்கு கடற்கரை சாலை, மணிமங்கலம் மற்றும் வேறு சில பகுதிகளில் படப்பிடிப்பு நடைபெற்றது.
சர்வதேச தமிழ் எழுத்தாளர் மாநாடு 2011
2011 சர்வதேச தமிழ் எழுத்தாளர் மாநாடு என்பது இலங்கையில், கொழும்பில் 2011 சனவரி 6 முதல் சனவரி 9 வரை நடைபெற்ற ஒரு பன்னாட்டு தமிழ் எழுத்தாளர் மாநாடு ஆகும். இந்த மாநாட்டை சர்வதேச தமிழ் எழுத்தாளர் ஒன்றியம் ஒழுங்கு செய்திருந்தது. இந்த மாநாட்டின் முதன்மை ஏற்பாட்டாளர் ஆத்திரேலியாவைச் சேர்ந்த லெ. முருகபூபதி ஆவார்.
காரணங்கள்
சர்வதேச தமிழ் எழுத்தாளர் மாநாட்டை கொழும்பில் நடத்துவதற்கு 12 காரணங்கள் முன்வைக்கப்படுகின்றன. அவை பின்வருமாறு:
இடம், திகதி, அரங்குகள்
மாநாட்டில் பினவரும் ஆய்வரங்குகள் ஏற்பாடு செய்யப்பட்டன.
நிதி
முதனை ஏற்பாட்டாளர் லெ. முருகபூபதி, பூபாலசிங்கம் சிறீதரன், தி. ஞானசேரன் ஆகியோர் தொடக்ககட்ட நிதியை வழங்கி உள்ளனர். இலங்கை அரசு, அரசியல்வாதிகளோ தமக்கு எந்தவித நிதி ஆதரவும் செய்யவில்லை என்று ஏற்பாட்டாளர்கள் கூறி உள்ளார்கள்.
இலவசமாக வழங்கப்பட்ட பகல் உணவு, தேனீர், மாநாட்டு ஆய்வுக்கட்டுரைகளின் தொகுப்பு, பை ஆகியவற்றுக்கென பேராளர்களாகப் பதிவு செய்தவர்களிடம் ஆளுக்கு 1000 இலங்கை ரூபாய்கள் அறவிடப்பட்டது.
தணிக்கை
இந்த மாநாடு எந்தவித அடிப்படை கருத்து வெளிப்பாட்டுச் சுந்ததிரமும் இல்லாத இலங்கையில் நடைபெறுவதால், எந்தவிதமான அரசியல் அலலது சமூகப் பிரச்சினை விடயங்கள் இங்கு அனுமதிக்கப்படமாட்டது என்று ஏற்பாட்டாளர்கள் குறிப்பிட்டுள்ளார்கள். "நிச்சியமாக தணிக்கை இருக்கிறது அதாவது. எந்த அரசியல் விடயங்களும் அதற்குள் வரக்கூடாது" என்று மாநாட்டின் முதன்மை ஏற்பாட்டளர்களின் ஒருவர் தி. ஞானசேரன் கூறினார். ஈழத்து இலக்கியத்தில் கடந்த 30 ஆண்டுகள் நடைபெற்ற "பரிணாம வளர்ச்சி" ஆராய இந்த மாநாடு நடைபெறுகிறது, ஆனால் ஈழத்தில் கடந்த 30 ஆண்டுகள் நடைபெற்ற தமிழர் இனப்படுகொலை, ஈழப் போராட்டம் பற்றிய இலக்கியங்கள் இந்த தணிக்கையால் தவிர்க்கப்படும்.
அரசியல் இல்லாமல் இலக்கியமும் இல்லை
பெறுமதிவாய்ந்த இலக்கியங்களில் பெரும்பாலனவை அரசியல் கருத்துக்கள் கொண்டவை. அப்படியிருக்க "அரசியல் விடயங்கள் வரக்கூடாது" என்று தடை போட்டிருப்பது எந்த வகையான இலக்கியங்களை பற்றி இந்த மாநாடு அமைய விருக்கிறது என்று கேள்வியை எழுப்புகிறது.
இலங்கை அரசுக்கு துணை போதல், பிரச்சார வாய்ப்பு
தணிக்கைக்கு உட்பட்டு, அரசின் நேரடி ஆதரவு அற்று நடந்தாலும் இந்த மாநாட்டை இலங்கை அரசு தனது பிரச்சாரத்துக்கு பயன்படுத்தலாம் என்று குற்றம் சாட்டப்படுகிறது. சடங்குகளைக் கொண்ட கோயில் திருவிழாக்கள் போல் அல்லாமல் தமிழர்களின் கருத்து கருவூலாமகக் கருதப்படக் கூடிய எழுத்தாளிர்களின் பொறுப்புக் கூடியது.
அரசியல் தீர்வு அல்ல பொருளாதார வளர்ச்சியே தீர்வு என்று கூறும் தற்போதை அரசுக்கு, அரசியல் பிரச்சினைகள் முக்கியம் அல்ல இலக்கியமே முக்கியம் என்ற இந்த மாநாட்டின் கொள்கையும் துணைபோகிறது.
"மனித உரிமை மீறல்களும், யுத்த தர்ம மீறல்களும் சிங்கள ராணுவத்தினரால் ஏராளமாக நிகழ்த்தப்பட்டதற்கான ஆதாரங்கள் பலவும் இப்பொழுது வெளிவந்து கொண்டிருக்கின்றன. சர்வதேச சமூகத்துகே சவால்விடும் சிங்கள இனவாத அநாகரிகத்தினைக் கண்டு உலகின் மாந்த நேயர்களும் அறிவுஜீவிகளும் வெட்கித் தலை குனிந்துள்ளார்கள். இத்தகைய அவலச்சூழலிலே, சர்வதேசத் தமிழ் எழுத்தாளர்கள் கொழும்பிலே மாநாடு கூடுதல் நியாயமானதா? அதுவும் மிக அவசர கதியில்?" என்று எஸ். பொ கேள்வி எழுப்பி உள்ளார்.
எழுத்தாளர்களின் எதிர்ப்பு
இலங்கை மற்றும் புலம்பெயர் எழுத்தாளர்கள், எழுத்தாளர்கள் அமைப்புகள் இந்த மாநாட்டுக்கு கடுமையான எதிர்ப்பைத் பதிவுசெய்து வருகிறன. தேடகம் (கனடா), புதிய திசைகள் (இங்கிலாந்து), மே 18 இயக்கம் (கனடா), இனியொரு (இங்கிலாந்து), அசை (பிரான்ஸ்) உட்பட்ட பல அமைப்புகள் எதிர்ப்பைத் தெரிவித்துள்ளன.
தணிக்கைகள் இல்லாமலிருந்தமை
அரசியல் உண்மைகளைப்பேசுவதற்கு எந்தவிதமான தணிக்கைகளும் இருக்காது என்று தனது நேர்காணலில் தி. ஞானசேகரன் உறுதி மொழி அளித்திருந்ததன்படி மாநாட்டில் வாசிக்கப்பட்ட கட்டுரைகளிலோ, உரையாடல் நேரத்தில் உரையாடப்பட்ட விடயங்களிலோ எந்தவிதமான மட்டுறுத்தலும் தணிக்கைகளும் செய்யப்பட்டிருக்கவில்லை. ஈழ ஆதரவு தொடக்கம் பல்வேறு அரசியற்பார்வைகள் சுதந்திரமாக வெளிப்படுத்தப்பட வாய்ப்பு வழங்கப்பட்டது.
அரசியல் உள்ளடக்கம்
மாநாட்டில் வாசிக்கப்பட்ட கட்டுரைகளிலும் உரையாடல்களிலும் சிறப்பு உரைகளிலும் அரசியல் உள்ளடக்கம் தவிர்க்கப்படாமல் இலங்கை நடப்பு அரசியலின் போக்குக்கள் குறித்த விமர்சனங்களும் கருத்துக்களும் பரவலாக இடம்பெற்றிருந்தன.
எழுத்தாளர்களின் ஆதரவு
thumb|200px|மாநாட்டில் ஆய்வரங்கொன்றினைத் தலைமையேற்று உரையாற்றும் எம். ஏ. நுஃமான்
புலம்பெயர், இலங்கை எழுத்தாளர்கள் கையொப்பமிட்ட ஆதரவு அறிக்கை ஒன்று வெளியிடப்பட்டுள்ளது. இலங்கையில் இருந்து வெளிவரும் ஞானம், கொழுந்து, மல்லிகை, நீங்களும் எழுதலாம் போன்ற சிற்றிதழ்கள் பலவும் தேசிய நாளிதழ்களான வீரகேசரி, தினக்குரல், சுடரொளி ஆகியனவும் இம்மாநாட்டில் பங்குபற்றியிருந்தன.
பேராசிரியர் கா. சிவத்தம்பி, பேராசிரியர் எம். ஏ. நுஃமான், டொமினிக் ஜீவா, நீ. மரிய சேவியர் அடிகள், பேராசிரியர் செ. யோகராசா பேராசிரியர் மௌனகுரு உட்பட இலங்கைத் தமிழ் சூழலின் மிக முக்கிய ஆளுமைகள் பலர் இம்மாநாட்டில் பங்கெடுத்துள்ளார்கள்.
சுத்தமல்லி அழகியமன்னார் பெருமாள் கோயில்
சுத்தமல்லி அழகியமன்னார் பெருமாள் கோயில் தமிழ்நாட்டில் திருநெல்வேலி மாவட்டம், சுத்தமல்லி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அழகிய மன்னார், அலமேலு மங்கை சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
கோமாகமை பிரதேசச் செயலாளர் பிரிவு
வெளியிணைப்புக்கள்
பகுப்பு:கொழும்பு மாவட்டப் பிரதேச செயலாளர் பிரிவுகள்
தமிழ்நாடு கூட்டுறவு பால் உற்பத்தியாளர்கள் இணையம்
தமிழ்நாடு கூட்டுறவு பால் உற்பத்தியாளர்கள் இணையம் அல்லது ஆவின் (Tamil Nadu Co-operative Milk Producers' Federation Limited-AAVIN) என்பது பால் கொள்முதல், பதப்படுத்துதல், குளிரூட்டுதல் மற்றும் விற்பனை ஆகிய பணிகளைச் செய்து வரும் தமிழக அரசின் பொதுத்துறை நிறுவனம் ஆகும். இது ஆவின் எனும் வணிகப்பெயரில் அழைக்கப்படுகிறது. இந்நிறுவனம் தமிழ்நாடு அரசின் பால்வளத் துறை அமைச்சகத்தின் கீழ் செயல்படுகிறது.
வரலாறு
தமிழ்நாடு கூட்டுறவு பால் உற்பத்தியாளர்கள் இணையம் பிப்ரவரி 1 1981 அன்று முதல் பதிவு செய்யப்பட்டு இயங்கி வருகின்றது.
வெளி இணைப்புகள்
பகுப்பு:தமிழ்நாடு அரசு நிறுவனங்கள் பகுப்பு:கூட்டுறவு பகுப்பு:இந்திய பால் பண்ணைகள்
சாரகப்பள்ளி ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
திட்ட மோலார் சிதறம்
வேதியியலில், திட்ட மோலார் சிதறம் (Standard molar entropy) என்பது திட்ட நிலையிலுள்ள (standard state) ஒரு மோல் பொருளின் உள்ளடக்க சிதறம் ஆகும்.
திட்ட மோலார் சிதறம் என்பதற்கான வழக்கமான குறியீடு S° ஆக உள்ளது. இதன் அலகானது  ஜுல் / மோல்  கெல்வின் ஆகும். பொருட்களின் உருவாக்கத்திற்கான திட்ட வெப்ப அடக்க ஆற்றல் மாற்றங்களைப் போலல்லாமல்,  S° ன் மதிப்பானது தனித்த நிலையான மதிப்பாக உள்ளது. அதாவது, அறை வெப்ப நிலையில், ஒரு தனிமமானது தனது திட்ட நிலையில் அல்லது நிலையான நிலையில், குறிப்பிட்ட, சுழியல்லாத ஒரு S மதிப்பைப் பெற்றிருக்கிறது. வெப்ப இயக்கவியலின் மூன்றாவது விதிப்படி, 0 கெல்வின் வெப்ப நிலையில் மட்டுமே, தூய, படிக நிலையிலான திண்மத்தின் சிதறமானது 0 ஜுல் மோல்−1 கெல்வின்−1 ஆக உள்ளது. இருப்பினும், இந்த விதியானது, பொருட்களைக் குறையில்லாத படிகமாக (அதாவது குறைபாடுகளோ, இடமாற்றங்களோ இல்லாத படிகம்) முன்னதாக ஊகித்துக்கொண்டே இந்த முடிவைச் சொல்கிறது, ஆனால், ஒரு குறிப்பிட்ட வெப்பநிலையிலேயே படிகங்கள் உருவாவதால், இது ஒருபோதும் முழுமையான உண்மையாகாது. இருப்பினும், இந்த பகுதி அல்லது எச்ச சிதறமானது மிக மிக புறக்கணிக்கத்தக்க மதிப்பேயாகும்.
வெப்ப இயக்கவியல்
0 கெல்வின் வெப்பநிலையில் இருப்பதாகக் கருதப்படும் ஒரு மோல் பொருளானது, அதன் சுற்றுப்புறத்தால் 298 கெல்வின் வெப்பநிலைக்கு உயர்த்தப்பட்டால், அதன் மொத்த மோலார் சிதறமானது, அனைத்து N தனித்த பங்களிப்புகளின் கூடுதலுக்குச் சமமாக இருக்கும்: இச்சமன்பாட்டில், dqk/T  ஆனது T வெப்பநிலையில் ஏற்படும் மிகச்சிறிய வெப்ப ஆற்றல் பரிமாற்றத்தைக் குறிக்கிறது. மொத்த மோலார் சிதறமானது மோலார் சிதறங்களில் ஏற்படும் பல சிறிய மாற்றங்களின் (ஒவ்வொரு சிறிய மாற்றமும் மீள்செயல்முறையாக இருக்க வேண்டும்) கூடுதலாகும்.
வேதியியல்
திட்ட வெப்ப அழுத்த நிலையில் ஒரு வாயுவின் திட்ட மோலார் சிதறமானது பின்வரும் பங்களிப்புகள் அனைத்தையும் உள்ளடக்கியதாகும்: சிதறங்களில் ஏற்படும் ஆற்றல் மாற்றங்களானவை நிலை மாற்றங்கள் மற்றும் வேதி வினைகளோடு தொடர்பு கொண்டவையாகும். வேதியியற் சமன்பாடுகள் ஒரு வேதி வினையின் திட்ட சிதற மதிப்பைக் கண்டறிய, வினைபடு பொருட்கள் மற்றும் வினைவிளை பொருட்கள் ஆகியவற்றின் திட்ட மோலார் சிதற மதிப்புகளைப் பயன்படுத்திக் கொள்கின்றன: ஒரு வேதி வினையின் திட்ட சிதற மதிப்பானது ஒரு வினை தன்னிச்சையாக நிகழுமா? நிகழாதா? என்பதைக் கண்டறியப் பயன்படுகிறது. வெப்ப இயக்கவியலின் இரண்டாம் விதி யின்படி, ஒரு தன்னிச்சையான வினையானது எப்போதும் ஒரு அமைப்பு மற்றும் அதன் சுற்றுப்புறம் இவற்றின் மொத்த சிதறத்தை அதிகரிக்கவே செய்கிறது. மோலார் சிதறமானது, அனைத்து வாயுக்களுக்கும் ஒரே மதிப்பாக இராது. ஒரே மாதிரியான நிலைகளில் கூட, கனமான வாயுக்களுக்கு இதன் மதிப்பானது அதிகமாகும்.
வெளி இணைப்புகள்
பகுப்பு:வேதியப் பண்புகள் பகுப்பு:வெப்ப இயக்கவியல் பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
இராமானுஜபுரம், தஞ்சாவூர்
இராமானுஜபுரம் என்பது இந்தியாவின் தமிழ்நாடு மாநிலத்தில் தஞ்சாவூர் மாவட்டத்தில் பாபநாசம் வட்டத்தில் உள்ள ஒரு கிராமம் ஆகும்.
விளக்கப்படங்கள்
இராமானுஜபுரத்தில் 2001 -இல் மக்கட்தொகை கணக்கெடுப்பின்படி மொத்த மக்கள் தொகை- 2217 ஆக இருந்தது. இந்த மக்கள் தொகையில் ஆண்கள்- 1115 என்ற எண்ணிக்கையிலும் பெண்களின் எண்ணிக்கை 1102 ஆகவும் இருந்தது.கல்வியறிவு விகிதம் 56.55 ஆக உள்ளது.
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
லெஸ் ஜாக்சன்
லெஸ் ஜக்சன் (Les Jackson, பிறப்பு: ஏப்ரல் 5 1921, இறப்பு: ஏப்ரல் 25 2007) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 418 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1949 - 1961 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1921 பிறப்புகள் பகுப்பு:2007 இறப்புகள் பகுப்பு:டெர்பிசையர் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள்
மோதல்
மோதல் (Collision ) இரு பொருட்கள் மோதும் போது அவைகளுக்கிடையே ஆற்றல் பரிமாற்றம் நிகழ்கிறது. இந்நிலையில் அதிக ஆற்றல் கொண்ட பொருள் ,மோதல் காரணமாக தன் ஆற்றலின் ஒரு பகுதியினை மற்ற பொருளுடன் பகிர்ந்து கொள்கிறது. எனவே மோதும் இரு பொருட்களும் தமது முந்தைய திசைவேகம் மாறப்பெற்று ,புதிய திசைவேகத்தினைப் பெறுகின்றன.இயற்பியல் விதிகளின் துணையுடன் மோதலுக்குப்பின் அவைகளின் ஆற்றல், திசைவேகம்,திசை முதலியவற்றைக் கணக்கிட முடியும்.
மோதல் இரு வகைப்படும்.1) 'மீட்சிமோதல்.(Elastic collision. 2)மீட்சியிலா மோதல்.(Inelastic collision)
மீட்சியிலா மோதலில் இவ்வாற்றல் சமமாக இருக்காது. ஆற்றலின் ஒருபகுதி வெப்பமாகவோ வேறு வழியிலோ இழக்கப் பட்டிருக்கும். இந்நிகழ்வுகள் பொதுவாக மோதல்கள் எனப்படுகின்றன.
அணுவைப்பற்றி--பம்பாய் தமிழ்ச் சங்கம்.
பகுப்பு:இயற்பியல்
கேன்டர்
கேன்டர் (Cantor) என்பது அறிவியல் புள்ளிவிவரங்கள் மற்றும் பகுப்பாய்வுகளுக்கான கட்டற்ற கணித மென்பொருள் ஆகும். இது கே டீ ஈ மென்பொருள் தொகுப்பு 4 இன் ஒரு பகுதியாகும், மேலும் கே டி ஈ கல்வித் திட்டத்தின் கேதீது தொகுப்பின் ஒரு பகுதியாக இதன் 4.4 பதிப்பு வெளியானது.
அம்சங்கள்
கேன்டர் என்பது ஒரு வரைகலை பயனர் இடைமுகமாகும், இது அதன் கணித செயல்பாடுகளை பல பின் மற்றும் முன் இணைப்புகளுக்கு வழங்குகிறது. அதன் சொருகி அடிப்படையிலான அமைப்பு வெவ்வேறு இணைப்புகளைச் சேர்க்க அனுமதிக்கிறது. இது ஜூலியா, கே அல்ஜீப்ரா, லுவா, மாக்சிமா, ஆக்டேவ், பைத்தான், ஆர், சேஜ்மேத் ,சைலாப் மற்றும் கால்குலேட் ஆகியவற்றைப் பயன்படுத்தலாம்!,.
கேன்டர் ஒரு நிலையான இடைமுகத்தை வழங்குகிறது; அதன் திட்டப்பக்கம் பின்வரும் அம்சங்களை பட்டியலிடுகிறது:
வெளி இணைப்புகள்
பகுப்பு:இலவச கல்வி மென்பொருள்
பாட்னா சமஸ்தானம்
பாட்னா சமஸ்தானம் (Patna State), இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். இதன் தலைநகராக பலாங்கீர் நகரம் விளங்கியது. இது தற்கால ஒடிசா மாநிலத்தின் பலாங்கீர் மாவட்டப் பகுதிகளைக் கொண்டிருந்தது. 1892-ஆம் ஆண்டின் மக்கள் தொகை கணக்கெடுப்பின்படி, பாட்னா சமஸ்தானம் 6,503 சதுர கிலோ மீட்டர் பரப்பளவும், 2,57,959 மக்கள் தொகையும் கொண்டிருந்தது. இதன் ஆட்சியாளர்களுக்கு  பிரித்தானிய இந்தியாவின் அரசு, 9  துப்பாக்கிக் குண்டுகள் முழங்கி மரியாதை செய்தனர்.
வரலாறு
ஒடிசா பகுதியில் கீழைக் கங்கர் ஆட்சி வீழ்ச்சி அடைந்து கொண்டிருந்த போது, கிபி 1360-ஆம் ஆண்டில் இராஜபுத்திர குல சௌகான் வம்சத்தின் ராமாய் தேவன் பாட்னா சமஸ்தானத்தை நிறுவினார். சௌகான் வம்சத்தினர் சம்பல்பூர் சமஸ்தானம் மற்றும் சோன்பூர் சமஸ்தானங்களை நிறுவினர். இப்பகுதிகளை ஆண்ட சௌகான் வம்ச ஆட்சியைக் குறித்தான தகவல்கள் 16-ஆம் நூற்றாண்டு காலத்திய கோசலானந்த காவியம் மூலம் அறியப்படுகிறது. .
1803-ஆம் ஆண்டில் நடைபெற்ற இரண்டாவது ஆங்கில-மராட்டிய போரின் முடிவில் பிரித்தானிய இந்தியாவின் ஆட்சியாளர்கள் வெற்றி பெற்றனர். இதனால் மராட்டியர் வசமிருந்த ஒடிசா உள்ளிட்டப் பகுதிகளும் ஆங்கிலேயரின் கீழ்வந்தது.1807-ஆம் ஆண்டில் பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற பாட்னா சமஸ்தான மன்னர்கள், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் கிழக்கிந்திய முகமையின் கீழ் செயல்பட்டது. பாட்னா சமஸ்தான மன்னர்களுக்கு பிரித்தானிய இந்தியா அரசு, 9 துப்பாக்கிக் குண்டுகள் முழங்கி மரியாதை செய்தனர்.
பாட்னா சமஸ்தானம் 1912-ஆம் ஆண்டு முதல் 1936வது ஆண்டு வரை பீகார் மற்றும் ஒரிசா மாகாணத்துடன் இணக்கப்பட்டது. பின்னர் 1936-ஆம் ஆண்டில் ஒரிசா மாகாணத்துடன் இணைக்கப்பட்டது. 1947-இல் இந்திய விடுதலைக்குப் பின்னர், சுதேச சமஸ்தானங்களின் இணைப்பு ஒப்பந்தப்படி பாட்னா சமஸ்தானம் 1948-ஆம் ஆண்டில் ஒரிசா மாகாணத்தில் சேர்க்கப்பட்டது. மொழிவாரி மாநில மறுசீரமைப்புச் சட்டத்தின்படி, ஒரியா மொழி பேசும் பகுதிகளைக் கொண்டு 1 நவம்பர் 1956 அன்று ஒடிசா மாநிலம் நிறுவப்பட்டபோது பாட்னா சமஸ்தானப் பகுதிகள் பலாங்கீர் மாவட்டத்தில் இணைக்கப்பட்டது.
வெளி இணைப்புகள்
பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:ஒடிசாவின் வரலாறு பகுப்பு:பலாங்கீர் மாவட்டம் *
செவல்பட்டி ஊராட்சி
செவல்பட்டி ஊராட்சி (Sevalpatti Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3038 ஆகும். இவர்களில் பெண்கள் 1504 பேரும் ஆண்கள் 1534 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
செருபாலக்காடு அடைக்கலம்காத்த அய்யனார் கோயில்
செருபாலக்காடு அடைக்கலம்காத்த அய்யனார் கோயில் தமிழ்நாட்டில் தஞ்சாவூர் மாவட்டம், செருபாலக்காடு என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆனி மாதம் பால்குடம் முக்கிய திருவிழாவாக நடைபெறுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ராஜ் நாராயணன்
ராஜ் நாராயணன் (Raj Narain, நவம்பர் 1917 - 31 டிசம்பர் 1986) இந்திய இடதுசாரி அரசியல்வாதியும், லோக்பந்து என அழைக்கப்பட்ட இந்திய விடுதலைப் போராட்ட வீரரும் ஆவார். இந்திரா காந்தி இந்தியாவின் பிரதமராக பதவி வகிக்க தகுதியற்றவர் என இவர் அலகாபாத் உயர்நீதிமன்றத்தில் தொடுத்த வழக்கில் வெற்றி பெற்றவர். இதனால் இந்திரா காந்தி 1975-உல் இந்தியாவில் நெருக்கடி நிலை அறிவிக்க நேரிட்டது. மேலும் நெருக்கடி நிலை காலத்தில் ராஜ் நாராயணன், ஜெயப்பிரகாஷ் நாராயணன் மற்றும் மது லிமாயியுடன் சிறையில் அடைக்கப்பட்டார்.
1977-இல் நடைபெற்ற நாடாளுமன்ற மக்களவைத் தேர்தலில், இந்திரா காந்தியை, உத்தரப் பிரதேசத்தின் ரே பரலி மக்களவைத் தொகுதியில், இந்திரா காந்தியை எதிர்த்து நின்று வெற்றி பெற்றவர். ஜனதா கட்சியின் மொரார்ஜி தேசாய் தலைமையிலான இந்திய நடுவண் அரசில் சுகாதாரத்துறை அமைச்சராக பணியாற்றியவர்.
மேற்கோள்கள்
பகுப்பு:1917 பிறப்புகள் பகுப்பு:1986 இறப்புகள் பகுப்பு:6வது மக்களவை உறுப்பினர்கள் பகுப்பு:இந்திய விடுதலைப் போராட்ட வீரர்கள் பகுப்பு:இந்திய அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
வாமுட்டான்
வாமுட்டான் ( Trachinotus falcatus ) என்பது பாரை குடும்பத்தைச் சேர்ந்த ஒரு மீன் இனம் ஆகும். இது மேற்கு அட்லாண்டிக் பெருங்கடலின் மீன் பிடி விளையாட்டு மீன் ஆகும். இதில் வளர்ந்த மீன்கள் நண்டு, இறால், சிறிய மீன்களை உண்கின்றன.
வகைபிரித்தல்
வாமுட்டானை முதன்முதலில் "வகைபிரித்தல் தந்தை"யான, கரோலஸ் லின்னேயஸ் தனது சிசுடமா நேச்சரேவியின் பத்தாவது பதிப்பில் விவரித்தார். இது 1758 இல் வெளியிடப்பட்டது. அவர் முதலில் இதை லாப்ரஸ் ஃபால்கேடஸ் என வகைப்படுத்தினார், இருப்பினும் இந்த மீன்கள் டிராச்சினோடஸ் இனத்தில் வைக்கப்பட்டது. இது டிராச்சினோடஸ் பேரினத்தின் மாதிரி இனம் ஆகும்.
சொற்பிறப்பியல்
வாமுட்டானின் அறிவியல் பெயரில் உள்ள Trachinotus என்பது கிரேக்கச் சொல்லான trachys ( τραχύς ) மற்றும் noton ( νῶτον ) என்பதின் சேர்க்கையாகும். இதில் trachys என்பதற்கு "கரடுமுரடான" என்றும், noton என்பதற்கு "முதுகு" என்று பொருள்படும். அதாவது கரடுமுரடான முதுகு என்பது பொருளாகும். வாமுட்டானின் அறிவியல் பெயரின் பின்னொட்டாக வரும்   falcatus  என்பது இனத்தின் பெயராகும். இது ஒரு லத்தீன் பெயரடை, இது தோராயமாக " அறுவாள் ஆயுதம்" என்று பொருளாகும். வாமுட்டான் கூட்டங்கள் எப்போதாவது உணவுக்காக கடலின் மேற்பரப்புக்கு அருகில் வரும் போது, தென்படும் வாமுட்டானின் அரிவாள் போன்ற முதுகு துடுப்பினால் இப்பெயர் இடப்பட்டது.
உடற்கூறியல் மற்றும் உருவவியல்
இடது|thumb| மெக்ஸிகோ வளைகுடாவிலிருந்து பாடம் செய்யப்பட்ட வாமுட்டான் வாமுட்டானை அவற்றின் நீளமான முதுகு துடுப்பு மற்றும் குதத் துடுப்புகளால் வேறுபடுத்தி அறியலாம். இதன் முதுகுத் துடுப்பு அரிவாள் வடிவத்தில் உள்ளது. வால் துடுப்பு ஆழமான பிறை வடிவில் காணப்படுகிறது. மேலும் இதன் உடல் பக்கவாட்டில் தட்டையாக உள்ளதால், இந்த மீன்களை முன்பக்கத்திலிருந்து பார்க்கும்போது உயரமாகவும் மெல்லியதாகவும் தெரிகிறது.
வாமுட்டான் மீன் அதிகபட்சமாக 48 அங் (122 செ.மீ) நீளத்தையும், 36 கி.கி வரை எடைவரை எட்டும் என்று, புளோரிடா இயற்கை வரலாற்று அருங்காட்சியகம் கூறுகிறது.
பரவல் மற்றும் வாழ்விடம்
வாமுட்டான்கள் பொதுவாக ஆழமற்ற, வெப்பமண்டல நீரில் களிமண் தரை, அலைதடங்கள், சேற்றுத் தரைப்பகுதிகளில் காணப்படுகின்றன. கரைக்கு அருகில் மற்றும் சில உவர் நீர் பகுதிகளில் கூட வாமுட்டான்கள் காணப்படுகின்றன என்ற போதிலும், அவை கடலோரத்தில் உருவானவையாகும். இளம் மீன்கள் பொதுவாக கடல்மட்ட நீரலைவுப்பகுதியில் காணப்படுகிறன. அங்கு இவை சாப்பிட சிறு சிறு முதுகெலும்பில்லாத விலங்குகள் உள்ளன.
ரிசிகா மிகானி
ரிசிகா மிகானி (Rishika Mihani)(பிறப்பு; சூன் 8) என்பவர் இந்தியத் தொலைக்காட்சி நடிகை ஆவார். இவர் ராஜா கி ஆயேகி பராத் தொடர் மூலம் அறிமுகமானார். இவர் அதாலத், சிஐடி, ஆஹாத் மற்றும் சவ்தான் இந்தியா @ 11 ஆகிய தொடர்களில் நடித்துள்ளார்.
வாமுட்டான்
பரவல் மற்றும் வாழ்விடம்
மேற்கு கரிபியன் தீவுகள் உட்பட மாசச்சூசெட்ஸ் முதல் பிரேசில் வரை மேற்கு அட்லாண்டிக் பெருங்கடலில் வாமுட்டான்கள் காணப்படுகன்றன.
ரிசிகா மிகானி
ரிசிகா மிகானிக்கு முசுகான் மிகானி என்ற சகோதரி உள்ளார். இவரும் தொலைக்காட்சி நடிகை ஆவார்.
வாமுட்டான்
வெளி இணைப்புகள்
பகுப்பு:மீன்கள்
ரிசிகா மிகானி
தொழில்
ரிசிகா மிகானி ஸ்டார் பிளஸில் ராஜா கி ஆயேகி பாராத் தொடரில் ஈரா (மோகினி) கதாபாத்திரத்தில் தனது சின்னதிரை வாழ்க்கையைத் தொடங்கினார். இவர் பீண்ட் பனூங்கா கோடி சதுங்காவில் கோமலாக நடித்த பிறகு, லவ் மேராஜா அரேஞ்சட் மேரேஜ் தொடரில் சிவானியாக நடித்தார்.
வெளி இணைப்புகள்
பகுப்பு:இந்திய தொலைக்காட்சி நடிகைகள் பகுப்பு:வாழும் நபர்கள் பகுப்பு:1987 பிறப்புகள்
தில்லு முல்லு (2013 திரைப்படம்)
தில்லு முல்லு 2013ல் வெளிவந்த திரைப்படம் ஆகும். 1981-ம் ஆண்டு ரஜினி நடிப்பில் வெளிவந்த தில்லு முல்லு திரைப்படத்தின் மூல கதையை கொண்டு இத்திரைப்படம் வந்துள்ளது. இதில் மிர்சி சிவா கதைநாயகனாக ரஜனி நடித்த வேடத்தில் நடித்துள்ளார். பிரகாஷ் ராஜ் தேங்காய் சீனிவாசன் வேடத்தில் நடித்துள்ளார். இசா தல்வார் மாதவி நடித்த வேடத்தில் நடித்துள்ளார். கோவை சரளா சௌகார் ஜானகி நடித்த வேடத்தில் நடித்துள்ளார். சத்யன், சூரி, இளவரசு, மோனிஷா, மனோ பாலா போன்றோர் நடித்துள்ளனர்.
தயாரிப்பு
ரஜினிகாந்த் நடித்த தில்லு முல்லு படத்தின் மறு ஆக்கத்தை இயக்க சிவாவும், வேந்தர் மூவிசும் பத்ரியை அணுகினர். திறந்த மனதுடன் தில்லு முல்லு படத்தின் பணிகளில் நுழைந்ததாக பத்ரி கூறினார். "நான் கதைக்களத்தை சமகாலக் கதையாக்க விரும்பினேன். அசலில் இருந்து எழுத்துக்களைத் தக்க வைத்துக் கொண்டு, இன்றைய தலைமுறைக்கு ஏற்றவாறு எழுதினேன் ". இப்படத்தின் பணிகள் 24 ஆகத்து 2012 அன்று சென்னையில் உள்ள எம். ஆர். சி நகரில் உள்ள அரங்கில் பூஜையுடன் தொடங்கப்பட்டது. விழாவில்  கார்த்தி, சினேகா, பிரசன்னா, மீனா, எஸ். ஏ. சந்திரசேகர், அம்பிகா, விஜய் ஆண்டனி, கே. பாலசந்தர், வாலி, தரணி ஆகிய பிரபலங்கள்  கலந்து கொண்டனர். சென்னை மற்றும் ஹைதராபாத்தில் படப்பிடிப்பு முடிந்த பின்னர் படக்குழு துபாய், அபுதாபிக்கு ஒரு சில பாடல்களையும் காட்சிகளை எடுக்க சென்றது. ராகங்கள் பதினாறு பாடல் துபாயில் படமாக்கப்பட்டது. படப்பிடிப்பு 2013 மார்ச்சில் நிறைவடைந்தது. படப்பிடிப்பை முடித்தபின், பத்ரி 'தில்லு முல்லு' மறுகலவை இசை காணொளியை படமாக்க முடிவு செய்து, எம். எஸ். விஸ்வநாதனை யுவன் ஷங்கர் ராஜாவுடன் இணைந்து பாடலில் தோன்றும்படி செய்தார். முன்னதாக மறைந்த தேங்காய் சீனிவாசன் நடித்த கதாபாத்திரத்தில் பிரகாஷ் ராஜ் நடித்தார். இயக்குனர் பத்ரி கூறுகையில், "தேங்காய் சீனிவாசனின் பாத்திரத்தில் ஒருவரை நடிக்க வைப்பது சவாலானது. பிரகாஷ் ராஜை தவிர வேறு யாரையும் என்னால் நினைக்க முடியவில்லை ". சௌகார் ஜானகியின் பாத்திரத்தில் நடிக்க கோவை சரளா தேர்வு செய்யப்பட்டார். கமல்ஹாசன் செய்திருந்த விருந்தினராக தோற்றத்தை சந்தானத்தைக் கொண்டு செய்வித்தார்.
வரவேற்ப்பு
தில்லு முல்லு கலவையான விமர்சனங்களைப் பெற்றது. டைம்ஸ் ஆப் இந்தியாவின் எம். சுகந்த் 3.5 / 5 ஐக் கொடுத்து, "இந்த (படத்திற்கான) சிறப்பின் பெருமளவு இயக்குனர் பத்ரிக்குத்தான் செல்ல வேண்டும், அதன் கதையை தெளிவாகக் கூறுகிறார். "
குறிப்புகள்
பகுப்பு:2013 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:யுவன் சங்கர் ராஜா இசையமைத்துள்ள திரைப்படங்கள் பகுப்பு:சந்தானம் நடித்த திரைப்படங்கள் பகுப்பு:சூரி நடித்த திரைப்படங்கள் பகுப்பு:கோவை சரளா நடித்த திரைப்படங்கள் பகுப்பு:எம். எஸ். விஸ்வநாதன் இசையமைத்த திரைப்படங்கள் பகுப்பு:பிரகாஷ் ராஜ் நடித்த திரைப்படங்கள்
கனமூலம்
right|thumb|288px|y = \sqrt[3]{x} இன் x \ge 0 இற்கான வரைபு. இது ஒற்றைச் சார்பாக இருப்பதால் [[ஆதி (கணிதம்)|ஆதிப்புள்ளியைப் பொறுத்து வரைபு சமச்சீரானது. x = 0 இல் இவ்வரைபிற்கு செங்குத்துத் தொடுகோடு உண்டு.]] கணிதத்தில், ஒரு எண்ணின் கனமூலம் (cube root) \sqrt[3]{x}  அல்லது x1/3 ஆல் குறிக்கப்படும், இது a3 = x ஆகுமாறுள்ள எண்ணாகும்.
அனைத்து மெய்யெண்களிற்கும் (சுழியம் தவிர) சரியாக ஒரு மெய்க் கனமூலம் மற்றும் உடன்புணரிகளான சிக்கலெண் தீர்வுகள் ஒரு சோடி உண்டு. அனைத்து சுழியமல்லா சிக்கலெண்களிற்கு மூன்று வெவ்வேறு சிக்கல் கனமூலங்கள் உண்டு.
எடுத்துக்காட்டு:
இவற்றுள் 8 இன் மெய்க் கனமூலம் 2. மற்ற இரு கனமூலங்களும் உடன்புணரிகளான சிக்கலெண்களாக உள்ளன.
இதில் மூன்று கனமூலங்களுமே சிக்கலெண்களாக உள்ளன.
கனமூலச் செயற்பாடு, கூட்டல் மற்றும் கழித்தலுடன் சேர்ப்புப் பண்பு, பங்கீட்டுப் பண்பினைக் கொண்டிருக்காது.
உதாரணம்:
ஆனால்
கிபி 499 களில் வாழ்ந்த இந்தியக் கணிதவியலாளரும் வானியலாளருமான ஆரியபட்டர் தனது ஆர்யபட்டியம் என்ற நூலில் (பிரிவு 2.5) பல இலக்கங்களைக் கொண்ட எண்களின் கனமூலம் காண்பதற்கான வழிமுறையைத் தந்துள்ளார்.
மேற்கோள்கள்
பகுப்பு:எண்கணிதம் பகுப்பு:அடிப்படை இயற்கணிதம் பகுப்பு:அடிப்படை சிறப்புச் சார்புகள்
வாலாஜா நகரம் காடைப்பெருமாள் கோயில்
வாலாஜா நகரம் காடைப்பெருமாள் கோயில் தமிழ்நாட்டில் அரியலூர் மாவட்டம், வாலாஜா நகரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:அரியலூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மதுபாஷானிபுரம்
விளக்கப்படங்கள்
மதுபாஷானிபுரத்தில்  2001 -ல்  மக்கள் தொகை கணக்கெடுப்பின்படி,  மொத்த மக்கள் தொகை- 1036. ஆண்கள்- 511  மற்றும்  பெண்கள்-525. பாலின விகிதம்  1027 ஆக இருந்தது.கல்வியறிவு விகிதம்  60.66 உள்ளது..
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள்
அசர்பைஜானின் வரலாறு
அசர்பைஜான் யூரேசியாவின் காகசஸ் பகுதியில் உள்ள ஒரு நாடு. இது கிழக்கில் காஸ்பியன் கடல், வடக்கே ரஷ்யாவின் தாகெஸ்தான் பகுதி, வடமேற்கில் ஜார்ஜியா, தென்மேற்கில் ஆர்மீனியா மற்றும் துருக்கி மற்றும் தெற்கே ஈரான் ஆகிய நாடுகளால் சூழப்பட்டுள்ளது.
வரலாறு
அசர்பைஜான் பல்வேறு இனங்களின் தாயகமாகும், அவற்றில் பெரும்பாலானவை அஜர்பைஜானி. இது ஒரு துருக்கிய இனக்குழு ஆகும், இவர்கள் அசர்பைஜான் சுதந்திர குடியரசில் 9 மில்லியனுக்கும் அதிகமான மக்கள்தொகையைக் கொண்ட இனம். மீடியன் மற்றும் பாரசீக ஆட்சியின் போது, பல காகசியன் அல்பேனியர்கள் ஜோராஸ்ட்ரியனிசத்தை ஏற்றுக்கொண்டனர், பின்னர் முஸ்லீம் அரேபியர்கள் மற்றும் மிக முக்கியமாக முஸ்லீம் துருக்கியர்கள் வருவதற்கு முன்பு கிறிஸ்தவத்திற்கு மாறினர்.
துருக்கிய பழங்குடியினர் காஜிகளின் சிறிய குழுக்களாக வந்திருப்பதாக நம்பப்படுகிறது, அதன் வெற்றிகள் பெரும்பாலும் துருக்கியமயமாக்கலுக்கு வழிவகுத்தன, பெரும்பாலும் பூர்வீக காகசியன் மற்றும் ஈரானிய பழங்குடியினர் ஓகூஸின் துருக்கிய மொழியை ஏற்றுக்கொண்டு பல நூறு ஆண்டுகளில் இஸ்லாத்திற்கு மாறினர். 1813 மற்றும் 1828 ஆம் ஆண்டின் ருஸ்ஸோ-பாரசீகப் போர்களைத் தொடர்ந்து, கஜார் பேரரசு அதன் அனைத்து காகசியன் பிரதேசங்களையும் ரஷ்ய சாம்ராஜ்யத்திற்குக் கொடுக்க வேண்டிய கட்டாயம் ஏற்பட்டது மற்றும் 1813 இல் குலிஸ்தானின் ஒப்பந்தங்களும் 1828 இல் துர்க்மென்ச்சேவும் சாரிஸ்ட் ரஷ்யாவிற்கும் கஜார் ஈரானுக்கும் இடையிலான எல்லைகளை இறுதி செய்தன. அராஸ் நதியின் வடக்கே உள்ள பகுதி, அவற்றில் 19 ஆம் நூற்றாண்டின் போது ரஷ்யாவால் ஆக்கிரமிக்கப்படும் வரை சமகால அஜர்பைஜான் குடியரசின் பகுதி ஈரானிய பிரதேசமாக இருந்தது. துர்க்மென்ச்சே உடன்படிக்கையின் கீழ், கஜார் ஈரான் ஈரிவன் கானேட், நக்விவன் கானேட் மற்றும் லங்கரன் கானேட்டின் மீதமுள்ள ரஷ்ய இறையாண்மையை அங்கீகரித்தது, இது இன்றைய ஈரானிய கைகளில் இருந்த நவீன அஜர்பைஜான் குடியரசின் மண்ணின் கடைசி பகுதிகளை உள்ளடக்கியது. 80 ஆண்டுகளுக்கும் மேலாக ரஷ்ய சாம்ராஜ்யத்தின் கீழ் இருந்த காக்கஸின் ஓர் பகுதியாக இருந்த அசர்பைஜான் ஜனநாயக குடியரசு 1918 இல் நிறுவப்பட்டது.
அரசியல் காரணங்களுக்காக, முன்னணி முசாவத் கட்சி ஏற்றுக்கொண்ட "அஜர்பைஜான்" என்ற பெயர், 1918 இல் அஜர்பைஜான் ஜனநாயகக் குடியரசை ஸ்தாபிப்பதற்கு முன்னர், சமகால வடமேற்கு ஈரானின் அருகிலுள்ள பகுதியை அடையாளம் காண பிரத்தியேகமாக பயன்படுத்தப்பட்டது. அசர்பைஜான் அரசு 1920 இல் சோவியத் படைகளால் படையெடுக்கப்பட்டது மற்றும் 1991 இல் சோவியத் ஒன்றியம் வீழ்ச்சியடையும் வரை சோவியத் ஆட்சியின் கீழ் இருந்தது, அதன் பின்னர் நவீனகால குடியரசு நிறுவப்பட்டது.
சுதந்திரம்
1990-1991 காலப்பகுதியில் அஜர்பைஜான் சோவியத் குடியரசிலிருந்து சுதந்திரத்திற்கான போராட்டத்தில் வேறு எந்த சோவியத் குடியரசையும் விட அதிக தியாகங்களை செய்தாலும், ஆகஸ்ட் 30, 1991 இல் ஜனாதிபதி அயாஸ் முத்தலிபோவ் அறிமுகப்படுத்திய சுதந்திர அறிவிப்பு 1991 சோவியத் ஆட்சி கவிழ்ப்பு முயற்சியைத் தொடர்ந்து வந்தது. செப்டம்பர் 8, 1991 அன்று, முத்தலிபோவ் மட்டுமே போட்டியிடும் வேட்பாளராக இருந்த முதல் நாடு தழுவிய ஜனாதிபதித் தேர்தல் அஜர்பைஜானில் நடைபெற்றது. அக்டோபர் 18, 1991 அன்று அஜர்பைஜானின் உச்ச சோவியத் சுதந்திர அறிவிப்பை ஏற்றுக்கொண்டது, அதைத் தொடர்ந்து அஜர்பைஜான் கம்யூனிஸ்ட் கட்சி கலைக்கப்பட்டது. இருப்பினும், அதன் முன்னாள் உறுப்பினர்கள், ஜனாதிபதி அயாஸ் முத்தலிபோவ் உட்பட, தங்கள் அரசியல் பதவிகளை தக்க வைத்துக் கொண்டனர். சோவியத் ஒன்றியத்தின் கலைப்புடன், அஜர்பைஜான் முதலில் துருக்கி, இஸ்ரேல், ருமேனியா மற்றும் பாகிஸ்தானால் சுதந்திர நாடாக அங்கீகரிக்கப்பட்டுள்ளது. டிசம்பர் 25 அன்று அமெரிக்கா இதைப் பின்பற்றியது.
குறிப்புகள்
பகுப்பு:அசர்பைஜான்
ரங்கியா
ரங்கியா ('Rangia') (Pron: ˈræŋˌgɪə) இந்தியாவின் அசாம் மாநிலத்தில் காமரூப் ஊரக மாவட்டத்திலுள்ள ஒரு நகராட்சி ஆகும். இந்திய இரயில்வேயின் வடகிழக்கு எல்லைப்புற மண்டலத்தின் ஒரு கோட்டம் ரங்கியாவை தலைமையிடமாகக் கொண்டு செயல்படுகின்றது. இந்த நகரம் அசாமின் தலைநகரான கவுகாத்தியிலிருந்து 52 கிலோ மீட்டர் தொலைவில் அமைந்திருக்கிறது.
சான்றுகள்
பகுப்பு : வடகிழக்கு எல்லைப்புறத் தொடருந்து மண்டலம் (இந்தியா) பகுப்பு:காமரூப் மாவட்டம் பகுப்பு:அசாம் மாநிலத்திலுள்ள ஊர்களும் நகரங்களும்
இந்திய அரசியலமைப்பு வரைவுக் குழு
இந்திய அரசியலமைப்பு நிர்ணய மன்றம் 29 ஆகஸ்டு 1947 அன்று நிறைவேற்றிய தீர்மானத்தின் படி, 7 பேர் கொண்ட இந்திய அரசியலமைப்பு வரைவுக் குழுவை (Drafting Committee of Indian Constitution)நியமித்தது. பெனகல் நரசிங் ராவ் வரைவுக் குழுவிற்கு ஆலோசகராக இருந்தார். வரைவுக் குழுவின் தலைவராக அம்பேத்கர் மற்றும் 6 உறுப்பினர்கள் செயல்பட்டனர். இக்குழு வரைந்த இந்திய அரசியலமைப்புச் சட்டத்தில் 22 பகுதிகளில் 395 பிரிவுகளும், 8 அட்டவணைகளும் கொண்டிருந்தது. இந்திய அரசியலமைப்பு வரைவுக் குழுவின் உறுப்பினர்கள் பின்வருமாறு:
வரைவு குழுவின் பணிகள்
வரைவுக் குழு, பல்வேறு அரசியல அமைப்புக் குழுக்களின் முன்மொழிவுகளைக் கருத்தில் கொண்டு, இந்திய அரசியலமைப்பின் முதல் வரைவைத் தயாரித்து 21 பிப்ரவரி 1948 அன்று இந்திய பொதுமக்களின் ஆலோசனைகளுக்காக வெளியிட்டது. வரைவை விவாதிக்கவும், திருத்தங்களை முன்மொழியவும் இந்திய மக்களுக்கு எட்டு மாத காலம் அவகாசம் அளிக்கப்பட்டது. பொதுமக்களின் கருத்துக்கள், விமர்சனங்கள் மற்றும் பரிந்துரைகளின் வெளிச்சத்தில், வரைவுக் குழு தனது இரண்டாவது வரைவைத் தயாரித்தது. இது அக்டோபர் 1948ல் வெளியிடப்பட்டது.
1947ல் வரைவுக் குழு நிறுவப்பட்டதிலிருந்து இந்திய அரசியலமைப்பை உருவாக்க 2 ஆண்டுகள், 11 மாதங்கள் மற்றும் 18 நாட்கள் எடுத்தது.
இந்திய அரசியலமைப்பு நிர்ணய மன்றம் 165 நாட்களில் சுமார் 11 அமர்வுகளில், 114 நாட்கள் வரைவுக் குழு மற்றும் வரைவு அரசியலமைப்பின் விவாதங்களுக்கு செலவிடப்பட்டது.
அரசியலமைப்பின் இறுதி வரைவு
அரசியலமைப்பு சபையின் ஒவ்வொரு உறுப்பினரும் புதிதாக உருவாக்கப்பட்ட இந்தி மற்றும் ஆங்கில மொழிகளின் இந்திய அரசியலமைப்பில் கையெழுத்திட்டுள்ளனர். அசல் அரசியலமைப்பின் இறுதி வரைவு புத்தகம் பிரேம் பிகாரி நரேன் ரைசாடா என்பவரால் கையால் எழுதப்பட்டது. ஒவ்வொரு பக்கமும் பியோஹர் ராம்மனோகர் சின்ஹா மற்றும் நந்தலால் போஸ் உள்ளிட்ட சாந்திநிகேதனைச் சேர்ந்த புகழ்பெற்ற கலைஞர்களால் அலங்கரிக்கப்பட்டுள்ளது. இந்திய அரசியலமைப்பு புத்தகம் முதன்முதலில் தேராதூனில் வெளியிடப்பட்டது மற்றும் இந்திய நில அளவைத் துறையால் போட்டோலித்தோகிராபி செய்யப்பட்டது.